Далей надышоў час гурта Imprudence, які ў мінулым годзе перажыў чарговы рэюніан, радыкальна абнавіўшы свой склад. Менавіта з гэтым гуртом зьвязаныя цёмныя справачкі і галоўныя скандалы, інтрыгі і расьсьледаваньні Купальскага Кола. У перадфэставых апытанках аб праве на ўдзел Imprudence займалі толькі трэцяе месца, але на фэст патрапілі менавіта яны. Чаму? Таму што астатнія два гурты, па меркаваньні арганізатараў, накручвалі свае галасы. Пагаджуся зь імі, выглядала гэта ўсё вельмі падазрона. Зразумела, пачаліся бурленьні і зьзяньні дупаў, Павал Карнюшын нават прапаноўваў адмовіцца ад выступу, каб усё было чэсна, але ў выніку атрымалася ўсё па справядлівасьці. Imprudence, з прывітаньнем з далёкіх 90-х, перанесьлі тых, хто ў тэме, у часіны маладосьці і бесклапотнасьці. Асабліва файна заходзілі рэчы кшталту “Смутак”, “Зямля на маёй крыві” ці “Бог забыў нас”. Паглядзім, што будзе далей, таму што бяз новага матэрыялу сэнсу ў падобных адраджэньнях гуртоў мала.